## Naredba o izmjenama i dopunama Naredbe o vrsti i količini ribolovnih alata i opreme koja se smije upotrebljavati u gospodarskom ribolovu na moru

### NN 63/1997 (20.6.1997.), Naredba o izmjenama i dopunama Naredbe o vrsti i količini ribolovnih alata i opreme koja se smije upotrebljavati u gospodarskom ribolovu na moru

# **MINISTARSTVO POLJOPRIVREDE I ŠUMARSTVA**

Na temelju članka 17. stavka 2. članka 49. stavka 1. točke 1. i 5. Zakona
o morskom ribarstvu ("Narodne novine", br. 46/97 - pročišćeni tekst) ministar
poljoprivrede i šumarstva donosi

## **NAREDBU**

### **O IZMJENAMA I DOPUNAMA NAREDBE O VRSTI I KOLIČINI RIBOLOVNIH ALATA I OPREME KOJA SE SMIJE UPOTREBLJAVATI U GOSPODARSKOM RIBOLOVU NA MORU**

I.

U Naredbi o vrsti i količini ribolovnih alata i opreme koja se smije
upotrebljavati u gospodarskom ribolovu na moru ("Narodne novine", br. 46/96)
u točki II. u podtočki 5. iza treće podstavke dodaje se nova podstavka
koja glasi:

"- menulara, ukupne duljine do 500 metara".

Iza četvrte podstavke dodaje se nova podstavka koja glasi:

"- poklopnice, ukupne duljine do 800 metara."

II.

U podtočki 6. druga podstavka briše se.

Iza četvrte podstavke dodaje se nova podstavka koja glasi:

"- sipara, ukupne duljine do 800 metara".

III.

U podtočki 7. iza šeste podstavke dodaje se nova podstavka koja glasi:

"- stajači jednokrilni kogol za lov običnog gavuna, jedan (1) komad,

IV.

Iza podtočke 12. dodaje se nova podtočka 13. koja glasi:

"13. LOV RAKOVICA

- do pet (5) komada naprava za lov rakovica (grampa).

V.

Točka IV. mijenja se i glasi:

"Kod obavljanja gospodarskog ribolova po jednoj povlastici u ribolovu
se uz glavno plovilo mogu koristiti još tri (3) pomoćna plovila."

VI.

Točka V. mijenja se i glasi:

"Umjetna rasvjeta smije se upisati u povlasticu i upotrebljavati kod
ribolova slijedećih vrsta ribolovnih alata:

- PLIVARICE ZA LOV MALE PLAVE RIBE,

ukupne jačine do najviše 6.000 kandela (cd) po svakom rasvjetnom tijelu;

- PLIVARICE ZA LOV GAVUNA OLIGA,

ukupne jačine do najviše 4.000 kandela (cd) po svakom rasvjetnom tijelu;

- LJETNE TRATE SRDELARE,

ukupne jačine do najviše 2.000 kandela (cd) po svakom rasvjetnom tijelu;

- MREŽOM VOJGOM,

ukupne jačine do najviše 2.000 kandela (cd) po svakom rasvjetnom tijelu;

- OSTIMA,

ukupne jačine do najviše 2.000 kandela (cd) po svakom rasvjetnom tijelu;

- OBIČNIH POVRAZA S KUKOM ZA LOV GLAVONOŽACA,

ukupne jačine do najviše 2.000 kandela (cd) po svakom rasvjetnom tijelu;

- POVRAZA S KUKOM ZA LOV GLAVONOŽACA KADA SE ZA DIZANJE I SPUŠTANJE
TIH POVRAZA UPOTREBLJAVAJU POSEBNO KONSTRUIRANA VITLA,

ukupne jačine do najviše 2.000 kandela (cd) po jednom vitlu.

VII.

Točka VI. mijenja se i glasi:

"Kod obavljanja gospodarskog ribolova sakupljanjem drugih morskih organizama
u povlastici se smiju upisati do tri (3) ronilačke opreme."

VIII.

Iza točke IX. dodaje se nova točka koja glasi:

"X.

1. Iznimno u slučaju kvara pogonskog stroja plovila ili havarije plovila
ovlaštenik povlastice za obavljanje gospodarskog ribolova smije ribolov
obavljati plovilom koje nije upisano u njegovoj povlastici.

2. Kod obavljanja ribolova iz podtočke 1. ove točke potrebno je kod
sebe imati potvrdu kojom se dokazuje kvar pogonskog stroja plovila ili
havariju plovila upisanog u povlastici za obavljanje gospodarskog ribolova.

3. Posebnu potvrdu iz podtočke 2. ove točke izdaje lučka kapetanija
ili njezina ispostava, a ova potvrda vrijedi najduže 30 dana od dana njezina
izdavanja."

IX.

Mijenjaju se redni brojevi točki i to tako da:

dosadašnja točka X. postaje točka XI:, a dosadašnja točka XI. postaje
točka XII.

X.

Ova Naredba stupa na snagu osmoga dana od dana objave u "Narodnim novinama".

Klasa: 011-02/97-01/65
Urbroj: 525-01-96-2
Zagreb, 18. lipnja 1997.

Ministar
poljoprivrede i šumarstva
**mr. Zlatko Dominiković,** v. r.

Naredba, NN 63/1997-991